Ул шулай уҡ Ырымбурҙы Башҡортостан автономияһы бишеге тип атаны. Мөхә­мәтхан Ҡулаев, Әхмәҙулла Бейешев, Кәрим Иҙелғужин, Аллабирҙе Йәғәфәров, Сәғит Мерәҫов, Яхъя Сәлихов һәм башҡаларҙың исемдәрен мәңгеләштереү эшен әүҙемләштерергә тәҡдим итте. Тап шуның өсөн дә Бөтә донъя башҡорттары ҡоролтайы “Башҡортостан Республи­каһының тыуыуы. 100 шәхес” проектын булдырҙы. Ошо уңайҙан төбәктә эштәр атҡарыла килә ул, әммә бының менән генә сикләнергә ярамай. Былтыр Сәғит Мерәҫов, Кәрим Иҙелғужин, Мөхәмәтша Буранғоловтарҙың исемдәрен мәңгеләш­тереү йәһәтенән иҫтәлекле таҡтаташтар, стела асылды. Башҡаларҙың да исеме тап быйыл, Башҡортостан автономияһына 100 йыл тулған йылда, билдәләнергә тейеш. Был эш иң тәү сиратта Ырымбур ҡоролтайы иңенә ята.